turjo4nis/wikipedia-bn-dump-20250701 huggingface dataset:
গ্রাহাম গেডি

সিডনি গ্রাহাম গেডি (; জন্ম: ২ মে, ১৯২৯ - মৃত্যু: ১০ আগস্ট, ২০১৪) অকল্যান্ডের ওতাহুহু এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন গ্রাহাম গেডি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।

প্রথম-শ্রেণীর ক্রিকেট 
১৯৫৬-৫৭ মৌসুম থেকে ১৯৬৪-৬৫ মৌসুম পর্যন্ত গ্রাহাম গেডি’র প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে খেললেও তেমন দর্শনীয় খেলা উপহার দিতে পারেননি তিনি।

ডানহাতি উদ্বোধনী ব্যাটসম্যান ছিলেন গ্রাহাম গেডি। ১৯৫৬-৫৭ মৌসুমে অকল্যান্ডের পক্ষে খেলতে শুরু করেন। বেশ বিচক্ষণতার সাথে কয়েক মৌসুম খেলেন। এ পর্যায়ে সর্বোচ্চ করেন ৮৮ রান। ১৯৬৩-৬৪ মৌসুমের গ্রীষ্মে সেন্ট্রাল ডিস্ট্রিক্টসের বিপক্ষে উভয় ইনিংসে শতরানের ইনিংস খেলে সকলের মনোযোগের কেন্দ্রবিন্দুতে পরিণত হন। সেন্ট্রাল ডিস্ট্রিক্টসের বিপক্ষে আরও একটি শতরানের ইনিংস উপহার দিয়ে দলকে জয় এনে দেন এবং পরবর্তী মৌসুমেও টেস্ট দলে নিজের উপস্থিতি নিশ্চিত করেন।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গ্রাহাম গেডি। ২১ ফেব্রুয়ারি, ১৯৬৪ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২২ জানুয়ারি, ১৯৬৫ তারিখে একই মাঠে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি। নিউজিল্যান্ডের ৯৮তম টেস্ট ক্যাপধারী ছিলেন।

ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ নিজদেশে সফরকারী দক্ষিণ আফ্রিকার বিপক্ষে তিন-টেস্ট নিয়ে গড়া সিরিজ খেলার জন্যে তাকে নিউজিল্যান্ড দলে অন্তর্ভুক্ত করা হয়। দুইটি অর্ধ-শতরানের ইনিংস খেলেন। প্রথম টেস্টে ১০ ও ৭০ ওভার পর্যন্ত ৫২ রান তুলে খেলা রক্ষা করেন। তৃতীয় টেস্টে ১৮ ও ৫৫ রান সংগ্রহ করেছিলেন তিনি। ২৭.৬৬ গড়ে ১৬৬ রান তুলে গড়ের দিক দিয়ে ও রান সংগ্রহের দিক দিয়ে নিউজিল্যান্ডীয়দের মধ্যে তৃতীয় স্থানে অবস্থান করেন।

পাকিস্তানের মুখোমুখি 
১৯৬৪-৬৫ মৌসুমে পাকিস্তানের বিপক্ষে সিরিজের প্রথম টেস্টে ১৬০ মিনিট ব্যয় করে মাত্র ২৬ রান তুলতে সমর্থ হন। এরপর তাকে দলের বাইরে রাখা হয়। ১৯৬৫ সালে ভারত, পাকিস্তান ও ইংল্যান্ড গমনার্থে তাকে দলে রাখা হয়নি। ফলশ্রুতিতে, প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন তিনি।

অকল্যান্ডে খেলাকালীন রজার হ্যারিসের সাথে ব্যাটিং উদ্বোধন করতে নামতেন। প্লাঙ্কেট শীল্ডে তার উভয়েই বেশ কয়েকটি শতরানের জুটি গড়েছিলেন।

ক্রিকেট খেলার পাশাপাশি রাগবি খেলায়ও সিদ্ধহস্তের অধিকারী ছিলেন তিনি। অকল্যান্ডের পক্ষে রাগবি খেলায় অংশ নিয়েছেন। ১০ আগস্ট, ২০১৪ তারিখে ৮৫ বছর বয়সে অকল্যান্ড এলাকায় গ্রাহাম গেডি’র দেহাবসান ঘটে।

তথ্যসূত্র

আরও দেখুন 
 মাইক শ্রিম্পটন
 এডি ম্যাকলিওড
 নিউজিল্যান্ডীয় টেস্ট ক্রিকেটারদের তালিকা
 ক্রিকেট ও রাগবি ইউনিয়ন খেলোয়াড়দের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯২৯-এ জন্ম
২০১৪-এ মৃত্যু
অকল্যান্ডের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
ইমোজেন পুটস

ইমোজেন গে পুটস (জন্ম ৩রা জুন ১৯৯৩) ) একজন ইংরেজ অভিনেত্রী। তিনি প্রাক-অ্যাপোক্যালিপ্টিক হররধর্মী ২৮ উইকস লেটার (২০০৭) চলচ্চিত্রে টিমি, জিমি হ্যান্ড্রিক্সের বায়োপিক জিমি: অল ইজ বাই মাই সাইড (২০১৩) চলচ্চিত্রে লিন্ডা কিথ, পল রেমন্ডের বায়োপিক দ্য লুক অব লাভ (২০১৩) চলচ্চিত্রে ডেবি রেমন্ড এবং নিড ফর স্পিড (২০১৪) চলচ্চিত্রে জুলিয়া ম্যাডন চরিত্রে অভিনয় করেছেন। ২০১৬ সালে তিনি শো টাইম চ্যানেলের ধারাবাহিক রোডিসে কেলি অ্যান চরিত্রে অভিনয় করেছেন।

তথ্যসূত্র 

জীবিত ব্যক্তি
১৯৮৯-এ জন্ম
লন্ডনের অভিনেত্রী
ইংরেজ নারী মডেল
ইংরেজ শিশু অভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
স্কটিশ বংশোদ্ভূত ইংরেজ ব্যক্তি
ইংরেজ কণ্ঠাভিনেত্রী
২১শ শতাব্দীর ইংরেজ অভিনেত্রী
ব্রিটিশ টেলিভিশন অভিনেত্রী
ব্রিটিশ মঞ্চ অভিনেত্রী
ফুটবল শ্রীলঙ্কা

ফুটবল শ্রীলঙ্কা হচ্ছে শ্রীলঙ্কার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৯ সালে প্রতিষ্ঠিত হয়েছে। এটি প্রতিষ্ঠার ১৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর শ্রীলঙ্কার কলম্বোতে অবস্থিত।

এই সংস্থাটি শ্রীলঙ্কার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে শ্রীলঙ্কা চ্যাম্পিয়নস লীগ এবং শ্রীলঙ্কা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে শ্রীলঙ্কা ফুটবল ফেডারেশনের সভাপতির দায়িত্ব পালন করছেন আনুরা ডি সিলভা এবং সাধারণ সম্পাদকের দায়িত্ব পালন করছেন জাসওয়ার উমারু লেবে।

কর্মকর্তা

তথ্যসূত্র

বহিঃসংযোগ
  
 ফিফা-এ শ্রীলঙ্কা ফুটবল ফেডারেশন  
 এএফসি-এ শ্রীলঙ্কা ফুটবল ফেডারেশন 

শ্রীলঙ্কা ফুটবল ফেডারেশন
১৯৩৯-এ শ্রীলঙ্কা-এ প্রতিষ্ঠিত
১৯৩৯-এ প্রতিষ্ঠিত ক্রীড়া সংস্থা
শ্রীলঙ্কার ক্রীড়া নিয়ন্ত্রণ সংস্থা
শ্রীলঙ্কার ফুটবল পরিচালনা পরিষদ
এএফসির সদস্য
শ্রীলঙ্কায় ফুটবল
অখিল নেপাল ফুটবল সংঘ

অখিল নেপাল ফুটবল সংঘ () হচ্ছে নেপালের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫১ সালে প্রতিষ্ঠিত হয়েছে। এটি প্রতিষ্ঠার ২১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৫৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর নেপালের ললিতপুরে অবস্থিত।

এই সংস্থাটি নেপালের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নেপাল জাতীয় লীগ, নেপাল নারী ফুটবল লীগ এবং আহা! গোল্ড কাপের মতো প্রতিযোগিতার সকল কার্যক্রম পরিচালনা করে। বর্তমানে অখিল নেপাল ফুটবল সংঘের সভাপতির দায়িত্ব পালন করছেন কর্মা ছিরিং শের্পা এবং সাধারণ সম্পাদকের দায়িত্ব পালন করছেন ইন্দ্রমান তুলাধর।

কর্মকর্তা

তথ্যসূত্র

বহিঃসংযোগ 
  
 ফিফা-এ অখিল নেপাল ফুটবল সংঘ  
 এএফসি-এ অখিল নেপাল ফুটবল সংঘ 

 
১৯৫১-এ নেপাল-এ প্রতিষ্ঠিত
১৯৫১-এ প্রতিষ্ঠিত ক্রীড়া সংস্থা
নেপালের ক্রীড়া নিয়ন্ত্রণ সংস্থা
নেপালের ফুটবল পরিচালনা পরিষদ
এএফসির সদস্য
নেপালে ফুটবল
আবদুল কুদ্দুস

আবদুল কুদ্দুস বা আব্দুল কুদ্দুস () মুসলিম পুরুষদের ব্যবহৃত একটি নাম। এটি আবদ (বান্দা) এবং আল-কুদ্দুস (নিষ্কলুষ, অতি পবিত্র)-এর সমন্বয়ে গঠিত।

এই নাম দ্বারা বুঝানো হতে পারে:
 আব্দুল কুদ্দুস (পণ্ডিত) – ইসলামি পণ্ডিত
 আবদুল কুদ্দুস (বীর প্রতীক)–বীর প্রতীক খেতাব প্রাপ্ত মুক্তিযোদ্ধা
 আব্দুল কুদ্দুস (পঞ্চগড়ের রাজনীতিবিদ), পঞ্চগড়-১ সাবেক আসনের সংসদ সদস্য
 আব্দুল কুদ্দুস (নাটোরের রাজনীতিবিদ), নাটোর-৪ আসনের সংসদ সদস্য
 আবদুল কুদ্দুস মাখন–সাবেক ছাত্রনেতা ও সংসদ সদস্য (১৯৭৩)
 আবদুল কুদ্দুস বয়াতি–লোকসঙ্গীত শিল্পী

তথ্যসূত্র 

মানুষের নামের দ্ব্যর্থতা নিরসন পাতা
প্রদত্ত নাম
আরবি পুরুষবাচক প্রদত্ত নাম
পুরুষবাচক প্রদত্ত নাম
ফাইরুজ মালিহা

ফাইরুজ মালিহা একজন বাংলাদেশী গায়িকা। ২০১৩ সালে তিনি মেরিডিয়ান চ্যানেল আই ক্ষুদে গানরাজের চ্যাম্পিয়ন হন।

ব্যক্তিগত ও শিক্ষা জীবন   
মালিহা জন্মগ্রহণ করেন খুলনায়। ২০১৪ সালের প্রাথমিক শিক্ষা সমাপনী পরিক্ষায় টেলেন্টপুলে বৃত্তি পায় এবং ২০২০ সালে খুলনার সরকারি করোনেশন বালিকা উচ্চ বিদ্যালয় থেকে জিপিএ ৫ পেয়ে এস. এস. সি. পাশ করেন। তার ছোট বোন লাবিবা গানের রাজা ২০১৯ এর বিজয়ী।

কর্মজীবন 
মালিহা তিন বছর বয়স থেকে গান শেখা শুরু করে, সে ছোটবেলায় নাচ ও শিখেছে এবং গান ও নাচের উপর অনেক জাতীয় পুরস্কার ও পায় মালিহা। সে ২০১৫ তে তার প্রথম অ্যালবাম প্রকাশ করে করে যা ছিল লোক সংগীতের উপর ভিত্তি করে।

তথ্যসূত্র 

জীবিত ব্যক্তি
২০০৫-এ জন্ম
খুলনা জেলার ব্যক্তি
বাংলাদেশী গায়িকা
বাংলা ভাষার সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
খুলনার ব্যক্তি
শিশু সঙ্গীতশিল্পী
শেখেরকোলা ইউনিয়ন

শেখেরকোলা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
বগুড়া সদর উপজেলার করতোয়া নদীর তীরে অবস্থিত একটি ইউনিয়ন।
উত্তরে রহিয়াছে লাহিড়ীপাড়া ইউনিয়ন, পশ্চিমে রয়েছে গোকুল ইউনিয়ন, দক্ষিণ পূর্বকোণে শাখারিয়া ইউনিয়ন অবস্থিত।

যোগাযোগ 
বগুড়া শহরের মূল কেন্দ্র সাতমাথা থেকে সাত কিলোমিটার পূর্বে অবস্থিত।
মূল শহর থেকে সিএনজি অথবা অটোরিকশায় বাঘোপাড়া আসা যায়, সেখান থেকে ভ্যান অথবা অটোরিকশায় ইউনিয়ন পরিষদে আসা যায়।

আয়তন
শেখেরকোলা ইউনিয়নের মোট আয়তন ১৮.২৮ বর্গকিলোমিটার বা ৩৪৯৪ একর।

ইতিহাস

জনসংখ্যা
২০১১ সালের আদমশুমারী অনুযায়ী শেখেরকোলা ইউনিয়নের মোট জনসংখ্যা ১৯৪৬৮জন।

প্রশাসনিক কাঠামো
শেখেরকোলা ইউনিয়ন ৭ টি গ্রাম ও মৌজার সমন্বয়ে গঠিত। তন্মধ্যে অন্তর্ভুক্ত হলোঃ- 
 তেলিহারা	
 দক্ষিনভাগ	
 ভান্ডার পাইকা	
 নুরুইল	
 শেখেরকোলা	
 বালাকৈগাড়ী		
 মহিষবাথান

শিক্ষা ব্যবস্থা

হাট-বাজার
মহিষবাথান নতুনহাট,
বউবাজার তেলিহারা,
বোর্ডের বাজার,
তালখুর বাজার।

জনপ্রতিনিধি
ইউনিয়নের বর্তমান চেয়ারম্যান আব্দুল করিম নতুন সরকার (ভারপ্রাপ্ত)

ধর্মীয় উপাসনালয়

খাল ও বিল
অত্র ইউনিয়নের খাল ও বিলের মধ্যে অন্যতম হলো:
 লালমাটি দহ
 দূরাদহ
 চাকদহ
 কামার দহ ও 
 বিলনূরুইল

দর্শনীয় স্থান
 করতোয়া নদী
 ডাঙ্গা 
 বিল নুরুইল
 সামুঞ্জা সুইচ গেট

তথ্যসূত্র
গোকুল ইউনিয়ন

গোকুল ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন। বগুড়া জেলার উত্তর অংশে করোতায়া নদীর তীরে এই ইউনিয়ন অবস্থিত।

অবস্থান
বগুড়া সদর উপজেলার উত্তরাংশে করতোয়া নদীর তীরে গোকুল ইউনিয়নের অবস্থান। বগুড়া শহর হতে এর দূরত্ব ১০ কিলোমিটার।

যোগাযোগ 
বগুড়া সদর উপজেলা থেকে সিএনজি ও বাস যোগে গোকুল ইউনিয়নে আসা যায়।    অত্র ইউনিয়নের বেশিরভাগ সড়ক আধাপাকা।

আয়তন
গোকুল ইউনিয়নের মোট আয়তন ১৯.২৭ বর্গকিলোমিটার।

ইতিহাস
কথিত আছে একসময় এই এলাকা জঙ্গল এবং ধুধু মাঠ ছিলো। এরপর এই এলাকার ওপর দিয়ে মহাসড়ক তৈরি হলে নাম না জানা কোন এক অঞ্চল থেকে মানুষ এসে বসতি স্থাপন শুরু করে।

এই ইউনিয়নে অবস্থিত আছে বেহুলার বাসর ঘর। যা স্থানীয় আঞ্চলিক ভাষায় 'মেড়' নামেও অধিক পরিচিত।

জনসংখ্যা
২০১১ সালের আদমশুমারী অনুযায়ী গোকুল ইউনিয়নের মোট জনসংখ্যা ২৪,১৯৩জন।

প্রশাসনিক কাঠামো
গোকুল ইউনিয়ন ৯টি গ্রাম ও ৯টি মৌজার সমন্বয়ে গঠিত।
 চাঁদমুুহা হরিপুুর
 সরলপুর
 পলাশবাড়ী
 রামশহর
 গোকুল
 বাঘোপাড়া
 ধাওয়াকোলা

শিক্ষা ব্যবস্থা
অত্র ইউনিয়নে ০৪টি উচ্চ বিদ্যালয়, ১টি মাদ্রাসা, ৭টি সরকারি প্রাথমিক বিদ্যালয়, ২টি বেসরকারি প্রাথমিক বিদ্যালয় ও ২টি এতিমখানা রয়েছে।

হাট-বাজার
 চাঁদমুহা হাট
 বাঘোপাড়া বাজার

জনপ্রতিনিধি
ইউনিয়নের বর্তমান চেয়ারম্যান জিয়াউর রহমান জিয়া।

ধর্মীয় উপাসনালয়
অত্র ইউনিয়নে ৫০টি মসজিদ, ৯টি ঈদগাহ এবং ৭টি মন্দির রয়েছে।

দর্শনীয় স্থান
 বেহুলার বাসর ঘর (মেধ)
 গোসাই ধাপ।
 হাতীবান্ধা ধাপ।

তথ্যসূত্র
শাখারিয়া ইউনিয়ন

শাখারিয়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
বগুড়া জেলা সদর হতে ৮ কিলোমিটার দূরে উত্তর-পশ্চিমে এবং উপজেলা সদর হতে ৭ কিলোমিটার উত্তর-পশ্চিম শাখারিয়া ইউনিয়নের অবস্থান।

যোগাযোগ

আয়তন
শাখারিয়া ইউনিয়নের মোট আয়তন ১৫.৪১ বর্গকিলোমিটার।

ইতিহাস

জনসংখ্যা
ইউনিয়নের মোট জনসংখ্যা ১৬৫৪১জন।

প্রশাসনিক কাঠামো
ইউনিয়নটি ৯টি গ্রাম ও ৫টি মৌজার সমন্বয়ে গঠিত।
 গোপালবাড়ি 
 জঙ্গলপাড়া 
 বারুইপাড়া 
 কদিমপাড়া-৪
 কদিমপাড়া-৫
 উলিপুর 
 পাঁচবাড়িয়া 
 চালিতাবাড়ি
 নগরকান্দি

শিক্ষা ব্যবস্থা
 পল্লীমঙ্গল বারুইপাড়া ইউনাইটেড উচ্চ বিদ্যালয়
 পল্লীমঙ্গল সরকারী প্রাথমিক বিদ্যালয়
 বারুইপাড়া সরকারী প্রাথমিক বিদ্যালয়
 পাঁচবাড়ীয়া চালিতাবাড়ি উচ্চ বিদ্যালয়
 কদিমপাড়া সরকারিপ্রাথমিক বিদ্যালয়
 জনতা ডিগ্রি কলেজ

হাট-বাজার
 পল্লীমঙ্গল হাট
 পাঁচবাড়ীয়া হাট
আনন্দ বাজার
পালপাড়া বাজার

জনপ্রতিনিধি
ইউনিয়নের বর্তমান চেয়ারম্যান এনামুল হক রুমি।

ধর্মীয় উপাসনালয়

দর্শনীয় স্থান
 ডাঙ্গা
 বিল

তথ্যসূত্র
রাজাপুর ইউনিয়ন, বগুড়া সদর

রাজাপুর ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
এটি বগুড়া সদর উপজেলায় অবস্থিত।

যোগাযোগ

আয়তন
রাজাপুর ইউনিয়নের মোট আয়তন ৯.৭৬ বর্গকিলোমিটার।

ইতিহাস

জনসংখ্যা
রাজাপুর ইউনিয়নের মোট জনসংখ্যা ২০,২১২ জন। তন্মধ্যে ১০,৩৯১ জন পুরুষ ও ৯৮২১জন মহিলা।

প্রশাসনিক কাঠামো
রাজাপুর ইউনিয়ন ৫টি গ্রাম ও ৫টি মৌজা নিয়ে গঠিত।

 কুটুরাাড়ি
 মন্ডলধরন
 মেঘাগাছা
 খামারকান্দি
 কর্ণপুর পূর্বপাড়া

শিক্ষা ব্যবস্থা

হাট-বাজার
রাজাপুর ইউনিয়নে ২টি হাটবাজার আছে ৷

 ৮নং ওয়ার্ডে অবস্থিত কুটুরবাড়ি জোড়গাছা হাট (এখানে প্রতি শুক্রবার ও সোমবার হাট বসে এবং ঈদুল আজহার সময় কুরবানীর পশুর বিরাট হাট বসে) 
 ৫নং ওয়ার্ড মেঘাগাছা চান্দুর বাজার

জনপ্রতিনিধি
ইউনিয়নের বর্তমান প্যানেল চেয়ারম্যান মো: আবু বকর সিদ্দিক রেজা 

 মো: বাচ্চু মিয়া 
 মো; নাজিম উদ্দিন 
 মো: শাহিন মিয়া 
 মোঃ মোখলেছুর রহমান

ধর্মীয় উপাসনালয়
রাজাপুর ইউনিয়নে মুসলিম ধর্মালম্বীদের জন্য ৫টি মসজিদ ও ২টি ঈদগাহ এবং হিন্দু ধর্মাবলম্বীদের জন্য ৩টি মন্দির রয়েছে।

দর্শনীয় স্থান

উল্লেখযোগ্য ব্যক্তি

তথ্যসূত্র
ফাঁপোর ইউনিয়ন

ফাঁপোর ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
এটি বগুড়া জেলার বগুড়া সদর উপজেলার কাহালু রোডে  কৈচড় বাজার নামক স্থানে অবস্থিত। বগুড়া শহর হতে এর দূরত্ব প্রায় ৫ কিলোমিটার।

যোগাযোগ

আয়তন
অত্র ইউনিয়নের আয়তন ১৫ বর্গকিলোমিটার।

ইতিহাস

জনসংখ্যা
২০০১ সালের আদমশুমারী অনুযায়ী ইউনিয়নের মোট জনসংখ্যা ১৪,১১০ জন।

প্রশাসনিক কাঠামো

শিক্ষা ব্যবস্থা
অত্র ইউনিয়নের শিক্ষা প্রতিষ্ঠানের সংখ্যাসমূহ
 কলেজ ১টি
 উচ্চ বিদ্যালয় ২টি
 দাখিল মাদ্রাসা ১টি
 কওমি মাদ্রাসা ১টি
 সরকারি প্রাথমিক বিদ্যালয় ৩টি এবং
 বেসরকারি প্রাথমিক বিদ্যালয় ১টি

হাট-বাজার
 কৈচড় বাজার

জনপ্রতিনিধি
ইউনিয়নের বর্তমান চেয়ারম্যান মেহেদী হাসান

ধর্মীয় উপাসনালয়
অত্র ইউনিয়নে মোট ২৫টি মসজিদ, ১টি মন্দির ও ৮টি ঈদগাহ রয়েছে।

দর্শনীয় স্থান

তথ্যসূত্র
এরুলিয়া ইউনিয়ন

এরুলিয়া ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান 
বগুড়া শহর হতে পশ্চিমে মাত্র ৫ কিলোমিটার দূরে বগুড়া - সান্তাহার মহাসড়ক এর পাশে এরুলিয়া ইউনিয়ন অবস্থিত।

আয়তন 
ইউনিয়নের মোট আয়তন ১৯.২৭ বর্গকিলোমিটার।

জনসংখ্যা 
২০০১ সালের আদমশুমারী অনুযায়ী মোট জনসংখ্যা ৩২,১৯৩ জন।

প্রশাসনিক কাঠামো 
এরুলিয়া ইউনিয়ন ১০টি গ্রাম ও ৮টি মৌজার সমন্বয়ে গঠিত।

শিক্ষা ব্যবস্থা 
এরুলিয়া ইউনিয়নের সাক্ষরতার হার ৪৮.২৪%। অত্র ইউনিয়নে ৩টি উচ্চ বিদ্যালয়, ৪টি মাদ্রাসা, ৬টি সরকারি প্রাথমিক বিদ্যালয়, ১টি বেসরকারি প্রাথমিক বিদ্যালয় রয়েছে।

হাট-বাজার 
এখানে এরুলিয়া ও বানদীঘি নামে দুটি হাটবাজার রয়েছে।

জনপ্রতিনিধি 
ইউনিয়নের বর্তমান চেয়ারম্যান জনাব আতিকুর রহমান আতিক।

ধর্মীয় উপাসনালয় 
অত্র ইউনিয়নে ৪৬টি মসজিদ, ৭টি মন্দির, ৫টি ঈদগাহ ও ১টি এতিমখানা রয়েছে।

দর্শনীয় স্থান 
 বগুড়া বিমানবন্দর

উল্লেখযোগ্য ব্যক্তি 
 হিরো আলম ( তিনি একাধারে কবি, অভিনেতা, গায়ক ও পরিচালক)

তথ্যসূত্র
নিশিন্দারা ইউনিয়ন

নিশিন্দারা ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
নিশিন্দারা ইউনিয়ন পরিষদ বগুড়া শহর থেকে ৭ কিঃমিঃ উত্তরে পুরাতন দিনাজপুর রোডের পাশে নুনগোলা নামক স্থানে অবস্থিত।

এই ইউনিয়নের পূর্বে শেখেরকোলা ইউনিয়ন, পশ্চিমে এরুলিয়া ইউনিয়ন,
উত্তরে নুনগোলা ও গোকুল ইউনিয়ন এবং দক্ষিণে বগুড়া পৌরসভা অবস্থিত।

এলাকা
নিশিন্দারা ইউনিয়ন ৫টি গ্ৰামের সমন্বয়ে গঠিত।
 বারপুর 
 দশটিকা 
 চাঁদপুর 
 ন‌ওদাপাড়া
 ঠেঙ্গামারা

যোগাযোগ 
বগুড়া শহর থেকে সিএনজি ও অটোরিকশা তে করে সহজেই নিশিন্দারা ইউনিয়নে আসা যায়।

আয়তন
এই ইউনিয়নের মোট আয়তন ১১৫১ একর।
ইউনিয়নটি ৯ টি ওয়ার্ড নিয়ে গঠিত।

ইতিহাস
বগুড়া শহরের কাছে অবস্থিত নিশিন্দারা মৌজা এলাকার নাম থেকে এই ইউনিয়নের নামকরণ করা হয়েছে।

পরবর্তীতে বগুড়া পৌরসভার সীমানা বর্ধিত করার সময় এই ইউনিয়নটি উত্তর দিকে স্থানান্তর করে পুনর্গঠন করা হয়। ফলে নিশিন্দারা মৌজা এলাকাটি পৌরসভার ভিতরে অন্তর্ভুক্ত করা হয়।

জনসংখ্যা
অত্র ইউনিয়নের মোট জনসংখ্যা ১৮ হাজার জন।

শিক্ষা ব্যবস্থা
নিশিন্দারা ইউনিয়নের সাক্ষরতার হার ৮০%। অত্র ইউনিয়নে ৩টি কলেজ, ২টি উচ্চ বিদ্যালয়, ১টি নিম্ন মাধ্যমিক বিদ্যালয়, ৫টি সরকারি প্রাথমিক বিদ্যালয়, ৫টি মাদ্রাসা ও ১টি সংগীত বিদ্যালয় রয়েছে।

হাট-বাজার
 ন্যাংড়া বাজার

জনপ্রতিনিধি
ইউনিয়নের বর্তমান চেয়ারম্যান জনাব সহিদুল ইসলাম।

ধর্মীয় উপাসনালয়

দর্শনীয় স্থান
 হোটেল মমইন বগুড়া 
 মম‌ইন ইকোপার্ক

উল্লেখযোগ্য ব্যক্তি

তথ্যসূত্র
সাবগ্রাম ইউনিয়ন

সাবগ্রাম ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।

অবস্থান
বগুড়া শহর হতে পূর্ব দিকে ২য় বাইপাস মহাসড়ক ও বগুড়া-সারিয়াকান্দি সড়কের সংযোগস্থলে দক্ষিণ পাশে সাবগ্রাম ইউনিয়ন অবস্থিত।

সাবগ্রাম ইউনিয়নের সাথে বগুড়া পৌরসভা, রাজাপুর ইউনিয়ন এবং গাবতলী ও শাজাহানপুর উপজেলার সীমান্ত আছে।বগুড়া শহর থেকে এর দূরত্ব ৫ কিলোমিটার।

যোগাযোগ 
বগুড়া শহর থেকে সাবগ্রামে আসার জন্য প্রধানত দুটি সড়ক ব্যবহৃত হয়। সেগুলো হলো চেলোপাড়া-চন্দনবাইশা সড়ক ও চেলোপাড়া-সারিয়াকান্দি সড়ক । এছাড়া দ্বিতীয় বাইপাস সড়ক দিয়ে বগুড়ার বনানী হয়ে ঢাকা থেকে সাবগ্রামে আসা যায়।

আয়তন
ইউনিয়নের মোট আয়তন ২০ বর্গকিলোমিটার।

ইতিহাস

জনসংখ্যা
ইউনিয়নের মোট জনসংখ্যা ১৯১৯০ জন।

প্রশাসনিক কাঠামো
সাবগ্রাম ইউনিয়নে মোট ৯টি গ্রাম ও ৯টি মৌজা রয়েছে।

শিক্ষা ব্যবস্থা
ইউনিয়নের সাক্ষরতার হার ৫২%।
ইউনিয়নের শিক্ষাপ্রতিষ্ঠানের সংখ্যা
 মাধ্যমিক বিদ্যালয়১ টি ( কুদরতিয়া উচ্চ বিদ্যালয়)
 মাদ্রাসা	৭ টি
 সরকারি প্রাথমিক বিদ্যালয়	৪ টি এবং
 বেসরকারি প্রাথমিক বিদ্যালয়	১ টি

হাট-বাজার
১। সাবগ্রাম হাট:
এই হাট বহু পূর্বে থেকে বসে আসে।এই হাটের হাটবার শনিবার ও মঙ্গলবার।এই দুইদিন বৃহৎ পরিসরে পন্য কেনাবেচা হয়। অন্যদিন স্বাভাবিক বেচাকেনা হয়। এখানে পুরাতন সাইকেল, রিক্সা ও ভ্যান বিক্রির জন্য বিশেষ স্থান বরাদ্দ আছে যা "সাইকেল হাট" নামে পরিচিত। এছাড়াও ঈদ উল আযহা উপলক্ষে সাবগ্রামে গবাদি পশু কেনাবেচার হাট বসে।

২। অদ্দিরগোলা বাজার
অদ্দিরগোলা বাজার অপেক্ষাকৃত নতুন।এটি বুজর্গধামা এবং ক্ষিদ্রধামা গ্রামে প্রবেশ মুখে চেলোপাড়া টু চন্দনবাইশা রোডে অবস্থিত। প্রতিদিন এখানে বেচাকেনা হয়।

জনপ্রতিনিধি
ইউনিয়নের বর্তমান চেয়ারম্যান মোহাম্মদ ফরিদ। এছাড়াও ইউনিয়ন পরিষদের নয়টি ওয়ার্ড থেকে নয়জন সদস্য ও তিনজন নারী সদস্য নির্বাচিত হয়ে দায়িত্ব পালন করছেন।

ধর্মীয় উপাসনালয়
সাবগ্রাম ইউনিয়নে ৩৫টি মসজিদ, ৫টি মন্দির ও ২টি ঈদগাহ রয়েছে।

দর্শনীয় স্থান

উল্লেখযোগ্য ব্যক্তিত্ব

তথ্যসূত্র
মির্জা আব্দুল আউয়াল

মির্জা আব্দুল আউয়াল বাংলাদেশের পাবনা জেলার রাজনীতিবিদ যিনি তৎকালীন পাবনা-৮ আসনের সংসদ সদস্য ছিলেন।

প্রাথমিক জীবন 
মির্জা আব্দুল আউয়াল পাবনা জেলার বেড়া উপজেলার কৈটলা ইউনিয়নের জয়নগর গ্রামে জন্মগ্রহণ করেন। তার ভাই মির্জা আব্দুল হালিম তৎকালীন পাবনা-১২ আসনের সংসদ সদস্য ও নৌপরিবহন প্রতিমন্ত্রী ছিলেন। তার ভাই মির্জা আব্দুল জলিল আওয়ামী লীগের কেন্দ্রীয় উপদেষ্টা পরিষদের সদস্য, কৃষক লীগের সাবেক সভাপতি ও সাবেক সচিব। বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ, সাবেক প্রতিমন্ত্রী এবং সাবেক সংসদ সদস্য মনজুর কাদের তার ভাগনে।

রাজনৈতিক জীবন 
মির্জা আব্দুল আউয়াল পূর্ব পাকিস্তান পরিষদের নির্বাচন ১৯৫৪ এমএলএ নির্বাচিত হন। তিনি ৬ দফা আন্দোলন ও ভাষা আন্দোলন সহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৮ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি পাবনা-১ আসন থেকে পরাজিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
বাংলাদেশ আওয়ামী লীগের রাজনীতিবিদ
দ্বিতীয় জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
পাবনা জেলার ব্যক্তি
নটর ডেম কলেজ স্কুল

নটর ডেম কলেজ স্কুল () কানাডার অন্টারিওতে অবস্থিত একটি মাধ্যমিক শিক্ষাপ্রতিষ্ঠান, যেখানে নবম থেকে দ্বাদশ গ্রেড পর্যন্ত অধ্যায়নের ব্যবস্থা রয়েছে। ১৯৪৮ সালে পবিত্র ক্রুশ সন্ন্যাস সংঘ নামক একটি রোমান ক্যাথলিক সন্ন্যাস সংঘের ধর্মযাজকদের দ্বারা এটি প্রতিষ্ঠিত হয়। শুরুতে প্রতিষ্ঠানটি শিক্ষার্থীদের কাছ থেকে আদায়কৃত টিউশন ফি'র অর্থে পরিচালিত হলেও বর্তমানে এটি জনগণের অর্থে পরিচালিত হয়। এটি নিয়াগারা অঞ্চলের বৃহত্তম মাধ্যমিক বিদ্যালয়, যাতে বর্তমানে ১২৪৩ জন শিক্ষার্থী অধ্যায়নরত আছে। ওয়েল্যান্ড এবং পেলহাম অঞ্চলের এনসিডিএসবি অধিভুক্ত এলিমেন্টারি স্কুলগুলো নটর ডেমের অধীনস্থ স্কুল হিসেবে বিবেচিত হয়।

তথ্যসূত্র 

১৯৪৮-এ প্রতিষ্ঠিত
কানাডার শিক্ষাব্যবস্থা
১৯৪৮-এ প্রতিষ্ঠিত শিক্ষাপ্রতিষ্ঠান
খ্রিস্টান শিক্ষাপ্রতিষ্ঠান
মেরির নামে নামকৃত শিক্ষাপ্রতিষ্ঠান
মালয়ালম ভাষাভাষী অনুযায়ী ভারতের রাজ্যসমূহ

মালয়ালম ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-মালয়ালম ভাষা। এটি ভারতের কেরল রাজ্য ও লাক্ষাদ্বীপ কেন্দ্রশাসিত অঞ্চলের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১০ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৩ কোটি ৪৮ লক্ষ যা ভারতের মোট জনসংখ্যার ২.৮৮%। মাতৃভাষী বক্তার সংখ্যা অনুসারে এই ভাষাটি বিশ্বের ৪৪তম সর্বাধিক প্রচলিত ভাষা।

নিচের তালিকাটি মালয়ালম-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।

২০১১

জেলাভিত্তিক পরিসংখ্যান
কেরল
 মালাপ্পুরম জেলা - ৪০৯০৮৪৩ (৯৯.৪৬%)
 পত্তনমতিট্টা জেলা - ১১৮৬৯৮৬ (৯৯.১৩%)
 কোল্লাম জেলা - ২৬১১৬৪৫ (৯৯.১০%)
 কালিকট জেলা - ৩০৫৬৮৪৯ (৯৯.০৫%)
 আলেপ্পি জেলা - ২১০৬৪৬০ (৯৯.০০%)
 ত্রিশূর জেলা - ৩০৮৭১৭০ (৯৮.৯১%)
 কণ্ণুর জেলা - ২৪৯৪৭৮৪ (৯৮.৮৮%)
 কোট্টায়ম জেলা - ১৯৫২৩৮৯ (৯৮.৮৮%)
 তিরুবনন্তপুরম জেলা - ৩২৪৩৫৩৯ (৯৮.২৫%)
 এর্নাকুলাম জেলা - ৩১৭৪১৭৭ (৯৬.৭০%)
 বয়নাড় জেলা - ৭৮৫১৬৬ (৯৬.০৫%)
 পালঘাট জেলা - ২৬৩৩০৮০ (৯৩.৭১%)
 কাসারগড় জেলা - ১০৮১১২৬ (৮২.৬৯%)
 ইদুক্কি জেলা - ৯০৮৯৯৯ (৮১.৯৭%)

লাক্ষাদ্বীপ
 লাক্ষাদ্বীপ জেলা - ৫৪২৬৪ (৮৪.১৭%)

আন্দামান ও নিকোবর দ্বীপপুঞ্জ
 দক্ষিণ আন্দামান জেলা - ২৩৪৮০ (৯.৮৬%)
 উত্তর ও মধ্য আন্দামান জেলা - ৩৩৩৩ (৩.১৬%)
 নিকোবর জেলা - ৬৬২ (১.৮০%)

পুদুচেরি
 মাহে জেলা - ৪১৩১০ (৯৮.৭৯%)
 পুদুচেরি জেলা - ৬১৪৮ (০.৬৫%)

কর্ণাটক
 কোড়গু জেলা - ১৪১৭৮৫ (২৫.৫৭%)
 দক্ষিণ কন্নড় জেলা - ২০৮৩৮৩ (৯.৯৭%)
 বেঙ্গালুরু নগর জেলা - ২৮৩২৭৬ (২.৯৪%)
 চিকমাগালুর জেলা - ২৮১৭০ (২.৪৮%)
 উড়ুপি জেলা - ২৫১৩০ (২.১৩%)
 শিবমোগ্গা জেলা - ১৬৭৫৯ (০.৯৬%)
 হাসান জেলা - ১৩৫৯৮ (০.৭৭%)
 মহীশূর জেলা - ২১৭৮৫ (০.৭৩%)
 উত্তর কন্নড় জেলা - ১০৪৩৭ (০.৭৩%)

তামিলনাড়ু
 নীলগিরি জেলা - ১৩১৮৩২ (১৭.৯৩%)
 কন্যাকুমারী জেলা - ১০৭১০০ (৫.৭৩%)
 কোয়েম্বাটুর জেলা -১৬৯৫০৩ (৪.৯০%)
 চেন্নাই জেলা - ১০৪৯৯৪ (২.২৬%)
 তিরুভেলুর জেলা - ৬০১৪৫ (১.৬১%)
 তিরুপুর জেলা - ২৯৪৫৩ (১.১৯%)
 কাঞ্চীপুরম জেলা - ৪৩৪৫৭ (১.০৯%)
 ইরোড়ু জেলা - ১১৮৬৪ (০.৫৩%)

গোয়া
 দক্ষিণ গোয়া জেলা - ৬৪৩১ (১.০০%)
 উত্তর গোয়া জেলা - ৬৫৫২ (০.৮০%)

দাদরা ও নগর হাভেলি
 দাদরা ও নগর হাভেলি - ২১৭২ (০.৬৩%)

দিল্লি
 নয়াদিল্লি - ২৭৩৫ (১.৯৩%)
 পূর্ব দিল্লি জেলা - ১৬৭৩৯ (০.৯৮%)
 দক্ষিণ দিল্লি জেলা - ২১৪৯৮ (০.৭৯%)
 দক্ষিণ পশ্চিম দিল্লি জেলা - ১৭৮৩৮ (০.৭৮%)
 পশ্চিম দিল্লি জেলা - ১৪১৬৫ (০.৫৬%)

দমন ও দিউ
 দমন জেলা - ১১৮৮ (০.৬২%)

মহারাষ্ট্র
 মুম্বই উপনগরী জেলা - ১০৭৫৭৮ (১.১৫%)
 থানে জেলা - ১৪২৯৬১ (১.২৯%)
 রায়গড় জেলা - ১৯১০৭ (০.৭২%)
 পুণে জেলা - ৫০১২৫ (০.৫৩%)

অরুণাচল প্রদেশ
 পাপুম পারে জেলা - ১২৪৯ (০.৭১%)
 পশ্চিম কামেং জেলা - ৫৮৫ (০.৭০%)

২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী মালয়ালমভাষীর তালিকা নিম্নরূপ:

তথ্যসূত্র

বিভিন্ন ভাষাভাষী অনুযায়ী ভারতের রাজ্য ও কেন্দ্রশাসিত অঞ্চল
মালয়ালম ভাষা
ডিহি বায়ড়া

ডিহি বায়ড়া হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকের একটি গ্রাম।

ভূগোল                                    
ডিহি বায়ড়ার অক্ষাংশ ও দ্রাঘিমাংশ হল ।

জনপরিসংখ্যান
২০১১ সালের জনগণনার তথ্য অনুযায়ী, ডিহি বায়ড়া গ্রামের মোট জনসংখ্যা ৩,৬৯৭। এর মধ্যে ১,৮৫৮ (৫০ শতাংশ) পুরুষ এবং ১,৮৩৯ (৫০ শতাংশ) জন মহিলা। অনূর্ধ্ব ছয় বছর বয়সীদের মোট সংখ্যা ৩৮৯। ডিহি বায়ড়া গ্রামের মোট সাক্ষর জনসংখ্যা ২,৫০৬ (অন্যূন ছয় বছর বয়সী জনসংখ্যার ৭৫.৭৬ শতাংশ)।

সংস্কৃতি
ডেভিড জে. ম্যাককাশন ডিহি বায়ড়া গ্রামের একটি ধর্মমন্দিরের কথা উল্লেখ করেছেন। ঊনবিংশ শতাব্দীর মেদিনীপুর রীতির এই আটচালা মন্দিরটি ১৮৫৮ সালে নির্মিত। এটির পরিমাপ ১৫’ ৯’’ x ১৪’ ৪’’। মন্দিরের প্রবেশদ্বারের ও সম্মুখভাগের ছোটো ছোটো প্যানেলগুলি টেরাকোটার উপর দেবদেবীর খোদাইচিত্রে সজ্জিত।

ডিহি বায়ড়া চিত্রকক্ষ

তথ্যসূত্র

বহিঃসংযোগ

হুগলি জেলার গ্রাম
লিউকক্সিন

লিউকক্সিন হলো টাইটানিয়ামের একটি সূক্ষ দানাদার রূপান্তরিত খনিজ পদার্থ। এর রং হলুদ থেকে বাদামি বর্ণের হতে পারে।

এতে মূলত রুটাইল ও অ্যনাটেজ থাকে। ইলমেনাইট, পেরোভস্কাইট, বা স্ফিনের পরিবর্তিত রূপ হিসেবে লৌহের আকরিক ও আগ্নেয় শিলার মাঝে লিউকক্সিন পাওয়া যায়।

তথ্যসূত্র 

 
 মিনড্যাট.অর্গ

অক্সাইড খনিজ
ভুটান ফুটবল ফেডারেশন

ভুটান ফুটবল ফেডারেশন (জংখা: འབྲུག་ཡུལ་རྐང་རིལཁོངས་གཏོགས, ; এছাড়াও সংক্ষেপে বিএফএফ নামে পরিচিত) হচ্ছে ভুটানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৩ সালে প্রতিষ্ঠিত হয়েছে। এটি প্রতিষ্ঠার ১৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬ বছর পর ১৯৯৩ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ভুটানের রাজধানী থিম্পুতে অবস্থিত।

এই সংস্থাটি ভুটানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ভুটান প্রিমিয়ার লীগ এবং ভুটান সুপার লীগের মতো প্রতিযোগিতার সকল কার্যক্রম পরিচালনা করে। বর্তমানে ভুটান ফুটবল ফেডারেশনের সভাপতির দায়িত্ব পালন করছেন দাশো উগেন সেচুপ এবং সাধারণ সম্পাদকের দায়িত্ব পালন করছেন উগিয়েন ওয়াংচুক।

কর্মকর্তা

তথ্যসূত্র

বহিঃসংযোগ
  
 ফিফা-এ ভুটান ফুটবল ফেডারেশন  
 এএফসি-এ ভুটান ফুটবল ফেডারেশন 

ভুটান ফুটবল ফেডারেশন
১৯৮৩-এ ভুটানে প্রতিষ্ঠিত
১৯৮৩-এ প্রতিষ্ঠিত ক্রীড়া সংস্থা
ভুটানের ক্রীড়া নিয়ন্ত্রণ সংস্থা
ভুটানের ফুটবল পরিচালনা পরিষদ
এএফসির সদস্য
ভুটানে ফুটবল
ফিলিস্তিন ফুটবল অ্যাসোসিয়েশন

ফিলিস্তিন ফুটবল অ্যাসোসিয়েশন (, ; এছাড়াও সংক্ষেপে পিএফএ নামে পরিচিত) হচ্ছে ফিলিস্তিনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ফিলিস্তিনের জেরুসালেমে অবস্থিত।

এই সংস্থাটি ফিলিস্তিনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গাজা স্ট্রিপ প্রিমিয়ার লীগ, গাজা স্ট্রিপ প্রথম লীগ এবং ফিলিস্তিন কাপের মতো প্রতিযোগিতার সকল কার্যক্রম পরিচালনা করে। বর্তমানে ফিলিস্তিন ফুটবল অ্যাসোসিয়েশনের সভাপতির দায়িত্ব পালন করছেন জিব্রিল আল রাজুব এবং সাধারণ সম্পাদকের দায়িত্ব পালন করছেন ফিরাস আবু হিলাল।

কর্মকর্তা

তথ্যসূত্র

বহিঃসংযোগ
  
 ফিফা-এ ফিলিস্তিন ফুটবল অ্যাসোসিয়েশন  
 এএফসি-এ ফিলিস্তিন ফুটবল অ্যাসোসিয়েশন 

ফিলিস্তিন ফুটবল অ্যাসোসিয়েশন
১৯৬২-এ ফিলিস্তিন-এ প্রতিষ্ঠিত
১৯৬২-এ প্রতিষ্ঠিত ক্রীড়া সংস্থা
ফিলিস্তিনের ক্রীড়া নিয়ন্ত্রণ সংস্থা
ফিলিস্তিনের ফুটবল পরিচালনা পরিষদ
এএফসির সদস্য
ফিলিস্তিনে ফুটবল